Списаня жительства Украйины (2001)

Списаня жительства Украйины 2001 року — первоє и доднесь послїдноє усеукрайинськоє списаня жительства, що стало ся 5. децембра 2001 року в независимій Украйинї. 

 Історія 
У октобрї 2000 року Верховна Рада Украйины принесла Закон Украйины «Про Всеукрайинськоє списаня» — головный нормативный документ, якый опредїлив правові, економичнї тай орґанїзаційнї основы проведеня списаня. Списаня жительства станом на 5. децембра 2001 року быв первым списаням жительства Украйины як суверенної державы. Первый раз появила ся возмога хосновати не стандартнов проґрамов (єднаковов для всьых републік бывшых СССР), а опредїляти ся в потребах односно содержаня мусайної інформації, враховуючи нестандартну сітуацію в животі общества.

Методика списаня мала відобразити резултаты споєнї із реформами перемін у обществі й, заєдно з тым, заосмотрити максималну порувнателність ёго вкупного значеня із даными пережных списань. Сёго вдало ся в основному досягти, опреж проґрама списаня была значно ширшов, чим проґрамы пережніх. Вна мала такі блокы інформації: состав тай родинні взаимины членів ґаздіства, поло-вікова характерістика особы та місто її роженя, брако-родинный стан, включно з числом роженых дітей, етничный род, языкові признакы, громадянство, уровень образованя, занятость, жерела средств до єствованя, міґраційна активность, житлові обстояня, йманя земельных дїлянок полёгосподарського назначеня, їхня площа тай правова форма властностї.

Повні резултаты спиваня опубликованї 2002—2004 роках у 14. тематичных зборниках (17. томах), 7 із них — на CD-дисках тай 10 — у мрежі Інтернет (на вебсайтї Державної службы статистикы Украйины).

 Резултаты 
 Числові выносы 
Цїлковоє жительство Украйины у 2001 роцї было 48 млн 457 тис. особ. Жительство за тіпом міста бываня:

 варошского жительства — 32 млн 574 тис. особ (67,2 %)
 сільского жительства — 15 млн 883 тис. особ (32,8 %)

Жительство за полом:

 чоловіків — 22 млн 441 тис. осіб (46,3 %)
 жон — 26 млн 16 тис. особ (53,7 %)

 Націоналноє зложеня жительства 
За даными Всеукрайинського списаня жительства, на теріторії країны бывали представитилї поверх 130 націоналностий і народностий.

У націоналному зложенї жительства Украйины переважноє число украйинців, чиселный стан якых быв 37541,7 тыс. особ, авадь 77,8 % від цїлого числа жительства.

Другоє місто за чиселностёв зазїдали руські. Их число на дату списаня было 8334,1 тыс. особ.

 Языковый склад жительства 
Украйинськый язык ставили рідным 67,5 % жительства Украйины. Російськый язык вызначили як рідный 29,6 % жительства. Частка другых языків, які были указані як рідный зложовала 2,9 %.https://web.archive.org/web/20250516030327/https://uastrat.com/politicalanalysis/forecasts/vseukrayinskyj-perepys-naselennya-2001-movnyj-aspekt/міні|250x250пкс|Украйинцї в Украйинї за списанём 2001 року.
 Одкликаня 
 Всеукраїнський перепис населення
 Всеукраїнський перепис населення
 Державний комітет статистики України
 http://db.ukrcensus.gov.ua/MULT/Database/Census/databasetree_uk.asp
 http://db.ukrcensus.gov.ua/Mult/dialog/statfile.asp?lang=1
 Перепис населення 2001: міста і смт

 Зазначкы 
Катеґорія:2001
Катеґорія:Статя написана верьховинськым діалектом